कथ्थी (2014 फ़िल्म)
कथ्थी (अंग्रेज़ी: Kaththi) 2014 की भारतीय तमिल भाषा की एक्शन ड्रामा फ़िल्म है। फ़िल्म के लेखक तथा निर्देशक ए आर मुरुगादॉस हैं। इसका निर्माण सुभाषकरन अल्लिराजा के लाइका प्रोडक्शंस द्वारा किया गया है। फ़िल्म में विजय की दोहरी भूमिका है, जिसके साथ सामंथा रूथ प्रभु, नील नितिन मुकेश, तोता रॉय चौधरी, सतीश, रमा, युविना पार्थवी और जीवा रवि अन्य भूमिकाओं में हैं। फ़िल्म में एक चोर अपने हमशक्ल की पहचान अपनाकर उसके गांव थानूथू के किसानों द्वारा किये जा रहे विद्रोह का नेतृत्व करने का प्रयास करता है। वह थानूथू के जल संसाधनों का दोहन करने वाले एक उद्यमी के खिलाफ लड़ने में गांववालों की मदद करता है। ₹70 करोड़ के बजट पर बनी यह फ़िल्म 22 अक्टूबर 2014 को दुनिया भर में रिलीज़ हुई थी।